Diari Oficial de la Generalitat Valenciana


Sumari del DOGV 7717, del 11-02-2016 (2016/776)

RESOLUCIÓ de 25 de gener de 2016, del director general d'Agricultura, Ramaderia i Pesca, per la qual es reconeix oficialment la Societat Canina de València i l'Associació per al Foment, Difusió i Cria del Xarnego Valencià a l'efecte de l'administració del llibre genealògic de la raça canina coniller valencià, xarnego valencià o gos coniller valencià.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7717

Data del DOGV
:   11-02-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/776


Data del document
:   25-01-2016

Organisme emissor
:   Conselleria d'Agricultura, Medi Ambient, Canvi Climàtic i Desenvolupament Rural

Tipus de document
:   Resolució

Anàlisi jurídica

 Descriptors 

:   * Conselleria d'Agricultura, Medi Ambient, Canvi Climàtic i Desenvolupament Rural

RESOLUCIÓ de 25 de gener de 2016, del director general d'Agricultura, Ramaderia i Pesca, per la qual es reconeix oficialment la Societat Canina de València i l'Associació per al Foment, Difusió i Cria del Xarnego Valencià a l'efecte de l'administració del llibre genealògic de la raça canina coniller valencià, xarnego valencià o gos coniller valencià. [2016/776]  
La raça canina coniller valencià es va presentar davant del Comité de Races, del Ministeri d'Agricultura, Ramaderia i Pesca, el dia 19 de juny de 2013, i va ser aprovada per este Comité com a acta aprovada definitiva el dia 26 de setembre de 2013 per a la inclusió en l'annex de races canines espanyoles del Reial Decret 558/2001, de 25 de maig, pel qual es regula el reconeixement oficial de les organitzacions o associacions de criadors de gossos de raça pura.  
Amb data 11 de novembre de 2015, per mitjà de l'Orde 6/2015, de 3 de novembre, de la Conselleria d'Agricultura, Medi Ambient, Canvi Climàtic i Desenvolupament Rural, es reconeix l'estàndard racial i funcional i es crea el llibre genealògic de la raça coniller valencià o xarnego valencià.  
En l'actualitat hi ha dos entitats que sol·liciten la gestió del llibre genealògic, tant per l'experiència com pel coneixement de la raça, per la qual cosa aprofitem esta normativa per a concedir la gestió d'este i realitzar el reconeixement oficial.  
Amb data de Registre de 14 de maig de 2014, José Luis Vicedo, en qualitat de president de l'Associació per al Foment, Difusió i Cria del Xarnego Valencià amb NIF Y93234443, i amb data 19 de juliol de 2013, José Alberto Fernández Félix en qualitat de president de la Societat Canina de València amb NIF M49397435, presenten sengles sol·licitud per al reconeixement oficial de l'esmentada associació als efectes de l'administració del llibre genealògic.  
Les associacions indicades acrediten que:  
a) Disposen de personalitat jurídica d'acord amb la legislació vigent.  
b) Disposen de capacitat per a exercir els controls necessaris per al registre de genealogies. Per a això hauran de tindre previst un sistema de control de veracitat de les dades que comuniquen els criadors.  
c) Posseïxen un reglament intern establit de forma estatutària on figura que ni l'organització o associació, ni els criadors membres, ni els criadors que sol·liciten el seu ingrés com a membres i que complisquen els requisits establits en els estatuts, podran rebre un tracte discriminatori tant per a ingressar com en el funcionament d'esta.  
  
d) Estan integrades fonamentalment per socis que són criadors i disposen així mateix, d'una llista actualitzada de criadors en què figurarà el nombre total i les característiques dels animals de cada un.  
e) Posseïxen els mitjans tècnics i personals per a l'adequat funcionament.  
f) S'acullen al prototip racial establit encaminat a l'establiment del llibre genealògic.  
g) Establiran un programa de conservació i millora.  
h) Han fixat els principis relatius al sistema per a facilitar les dades que permeten dur a terme una avaluació dels gossos amb vista a la millora, selecció i conservació de la raça.  
i) Han subscrit el compromís d'informar anualment les autoritats competents corresponents de l'eficàcia del funcionament dels llibres genealògics, i aportar les dades corresponents i el nivell de compliment dels programes de millora.  
j) Escometran la formació de jutges qualificadors i confirmadors per a les diferents races.  
k) Realitzen les activitats pertinents per a la selecció dels exemplars i organitzar exposicions i proves de treball o utilitat, en funció de les aptituds de cada raça, en particular aquelles de caràcter ramader.  
  
l) No tenen ànim de lucre i que entre els seus fins figura la conservació, la millora i el foment de les races canines.  
Vist que complixen els requisits establits en l'article quint del Reial Decret 558/2001, de 25 de maig, i la seua modificació pel Reial Decret 1557/2005, de 23 de desembre, exposats en el paràgraf anterior, pel qual es regula el reconeixement oficial de les organitzacions o associacions de criadors de gossos de raça pura i es comprometen a les obligacions exposades en la dita normativa.  
Tenint en compte la proposta del cap del Servei de Ramaderia i Sanitat i Benestar Animal.  
En conseqüència, vistos els preceptes legals citats i la resta de d'aplicació general, resolc:  
  
Primer  
Reconéixer oficialment la Societat Canina de València amb NIF N89256697 i l'Associació per al Foment, Difusió i Cria del Xarnego Valencià amb NIF E78342211 per a portar la gestió del llibre genealògic de la raça canina coniller valencià, xarnego valencià o gos coniller valencià i comprometre's a complir el que establix aquesta normativa.  
  
  
Segon  
Este reconeixement podrà ser revocat si, com a conseqüència dels controls que es realitzen per part de l'administració, es comprovara l'incompliment total o parcial de la reglamentació en què es basa esta orde.  
  
  
Tercer  
Publicar el reconeixement de les associacions Societat Canina de València amb NIF E12698325 i l'Associació per al Foment, Difusió i Cria del Xarnego Valencià amb NIF W04586117 en el Diari Oficial de la Comunitat Valenciana i comunicar el reconeixement indicat al Ministeri d'Agricultura, Alimentació i Medi Ambient a l'efecte de la seua inclusió en els registres corresponents.  
  
València, 25 de gener de 2016.- El director general d'Agricultura, Ramaderia i Pesca: Roger Llanes Ribas.